**AKCINĖS BENDROVĖS „KELIŲ PRIEŽIŪRA“ NEPRIKLAUSOMO AUDITO KOMITETO NARIO ATRANKOS SKELBIMAS**

AB „Kelių priežiūra“ (toliau – Bendrovė), juridinio asmens kodas 232112130, Savanorių pr. 321C, Kaunas, skelbia 1 (vieno) kandidato atranką užimti Bendrovės nepriklausomo audito komiteto nario pareigas iki veikiančios Bendrovės valdybos kadencijos pabaigos, t.y. 2021 m. spalio 26 d. arba iki bus išrinkta nauja valdyba. Audito komitetas Bendrovėje atsakingas už objektyvių ir nešališkų išvadų ir (ar) pasiūlymų dėl audito, rizikų valdymo ir kontrolės sistemų pateikimą Bendrovės valdybai.

**INFORMACIJA APIE BENDROVĘ:**

AB „Kelių priežiūra“, juridinio asmens kodas 232112130

Teisinė forma: akcinė bendrovė.

Buveinės adresas: Savanorių pr. 321C, Kaunas

Bendrovės interneto svetainės adresas: [www.keliuprieziura.lt](file:///C%3A%5CUsers%5Cgoda.kavaliauskaite%5CAppData%5CLocal%5CMicrosoft%5CWindows%5CINetCache%5CContent.Outlook%5CED4PYG3U%5Cwww.keliuprieziura.lt)

Nuoroda į Bendrovės strategijos santrauką: <http://www.keliuprieziura.lt/apie-mus/planai-ir-ataskaitos/8>

Nuoroda į valdymo koordinavimo centro svetainėje skelbiamą informaciją apie Bendrovę: <https://governance.lt/vvi/keliu-prieziura/>

**AUDITO KOMITETO ATSAKOMYBĖS:**

1. Stebi Bendrovės finansinių ataskaitų rengimo procesą, peržiūri ir aptaria su vadovybe ir auditoriais finansines ataskaitas.

2. Stebi finansinių ataskaitų audito procesą, aptaria su auditoriais visas jų pateikiamas ataskaitas. Atsako už audito įmonės atrankos procedūros atlikimą, vertina auditorių kvalifikaciją ir veiksmingumą.

3. Stebi Bendrovės rizikų valdymo proceso vykdymą. Stebi, kaip identifikuojamos, vertinamos ir valdomos Bendrovės tikslų pasiekimui aktualios rizikos. Peržiūri pagrindinius rizikos veiksnius ir vertina rizikos valdymo sistemos veiksmingumą

4. Peržiūri Vidaus audito skyriaus veiklą, aptaria patikrinimų rezultatus, kaip šalinami trūkumai, įgyvendinami vidaus audito planai. Vertina vidaus audito funkcijos veiksmingumą, prižiūri, kad vidaus audito funkcijai būtų skirta pakankamai išteklių numatytiems uždaviniams įgyvendinti.

5. Atlieka kitas LR Finansinių ataskaitų audito įstatymo 69 straipsnyje nurodytas funkcijas bei Bendrovės valdybos sprendimu Komiteto kompetencijai priskirtas atsakomybes.

**REIKALAVIMAI KANDIDATUI**

* Aukštasis universitetinis išsilavinimas;
* ne mažesnė kaip 3 (trejų) metų darbo patirtis rizikų valdymo srityje, taip pat tinkama patirtimi yra pripažįstama vadovaujančio darbo patirtis finansinių ataskaitų audito ir/arba vidaus audito srityje, ir/arba bendrovės finansų valdymo srityje;
* atitikti nepriekaištingos reputacijos ir nepriklausomumo kriterijus (Priedas Nr. 1) bei kitus kvalifikacinių reikalavimų ir kompetencijų matricoje nurodytus reikalavimus (Priedas Nr. 3).

**ATRANKOS PROCEDŪRA:**

Atranka bus vykdoma šiais etapais:

| **ETAPAI** | **ETAPO APRAŠYMAS** | **KANDIDATO PATEIKIAMI DOKUMENTAI** | **TERMINAI***\** |
| --- | --- | --- | --- |
| **I****ETAPAS** | Atranka pagal gyvenimo aprašyme (CV), motyvaciniame laiške ir kituose pateiktuose dokumentuose nurodytus duomenis. | * CV
* Motyvacinis laiškas,
* Sutikimas kandidatuoti ir nepriekaištingos reputacijos bei nepriklausomumo deklaracija (Priedas Nr. 1)
* Sutikimas dėl asmens duomenų tvarkymo (Priedas Nr. 2)
 | Iki 2020-11-06 |
| **II****ETAPAS** | Pokalbiai su atrinktais kandidatais, kurie geriausiai atitinka keliamus reikalavimus. | Pretendentai, labiausiai atitinkantys kvalifikacinių reikalavimų ir kompetencijų matricą (Priedas Nr. 3) kviečiami į atrankos pokalbį. Atėję į pokalbį kandidatai patikrinimui pateikia:* asmens tapatybės dokumentą;
* išsilavinimą patvirtinančius dokumentus.

Nepatekę į šį etapą kandidatai informuojami el. paštu. | Iki 2020-11-20 |
| **IV****ETAPAS** | Atrinkto kandidato patikra Lietuvos Respublikos nacionaliniam saugumui užtikrinti svarbių objektų apsaugos įstatymo ir jį įgyvendinančių teisės aktų nustatyta tvarka. | Kandidatų bus prašoma pateikti pasirašytą sutikimą dėl asmens patikrinimo[[1]](#footnote-1).Kandidatas turės pats pateikti kompetentingų institucijų išduotus dokumentus, patvirtinančius Nacionaliniam saugumui užtikrinti svarbių objektų apsaugos įstatymo 17 straipsnio 2 dalies 3, 7 ir 9 punktuose nurodytų aplinkybių buvimą (nebuvimą), t. y., kad nėra pripažintas neveiksniu ar ribotai veiksniu bet kurioje srityje arba jam taikomos priverčiamosios medicinos priemonės; per paskutinius 3 metus nebuvo įrašytas į sveikatos priežiūros įstaigos įskaitą dėl alkoholizmo ar narkomanijos; neturi psichinės veiklos sutrikimų, dėl kurių galėtų kilti grėsmė šio įstatymo 4 priedo 1 punkte nurodytos nacionaliniam saugumui užtikrinti strateginę reikšmę turinčios infrastruktūros saugai.  | Po 2020-12-04 |
| **V****ETAPAS** | Sprendimas dėl atrinkto kandidato skyrimo. | Priimami sprendimai dėl atrinkto kandidato skyrimo. Informuojami atrankoje dalyvavę pretendentai. | Iki 2020-12-18 |

*\*Pagal poreikį, nurodyti terminai gali keistis iki ±5 dienų.*

**Pratęsiamas dokumentų pateikimo terminas – iki 2020 m. lapkričio 6 d. įskaitytinai.**

**Kandidatai dokumentus Bendrovei gali pateikti šiais būdais:**

* + **Asmeniškai.** Pristatant dokumentų kopijas reikia su savimi turėti dokumentų originalus arba juos bus prašoma pateikti, jei kandidatas bus pripažintas atrankos laimėtoju. Dokumentus priima UAB Master Class LT, adresu Ž. Liauksmino g. 3, LT-01101 Vilnius. Dokumentai priimami darbo dienomis nuo I iki IV nuo 9:00 iki 18:00 val.
	+ **Paštu** (registruotu laišku arba per kurjerių tarnybą), siunčiant UAB Master Class LT, adresu Ž. Liauksmino g. 3, LT-01101 Vilnius. Pridedamos dokumentų kopijos, o dokumentų originalus bus prašoma pateikti jei kandidatas bus pripažintas atrankos laimėtoju.
	+ **Elektroniniu paštu** laura@masterclass.lt, patvirtinus dokumentus saugiomis elektroninio pasirašymo priemonėmis su kvalifikuoto elektroninio parašo sertifikatais.

**Kontaktinis asmuo** – Laura Duksaitė-Iškauskienė, UAB Master Class LT vadovaujanti partnerė, mob. tel. 8 699 37170, el. paštas laura@masterclass.lt.

**Priedama:**

1. Priedas Nr. 1 – Kandidato į AB „Kelių priežiūra“ nepriklausomus audito komiteto narius sutikimas kandidatuoti ir nepriekaištingos reputacijos bei nepriklausomumo deklaracija.
2. Priedas Nr. 2 – Kandidato į AB „Kelių priežiūra“ nepriklausomus audito komiteto narius sutikimas dėl asmens duomenų tvarkymo.
3. Priedas Nr. 3 – Kandidatų į nepriklausomus audito komiteto narius kvalifikacinių reikalavimų ir kompetencijų matrica.

Priedas Nr. 1

**KANDIDATO Į AB „KELIŲ PRIEŽIŪRA“ NEPRIKLAUSOMUS AUDITO KOMITETO NARIUS**

**SUTIKIMAS KANDIDATUOTI IR nepriekaištingos reputacijos bei nepriklausomumo DEKLARACIJA**

Aš, **[vardas pavardė]**, sutinku kandidatuoti ir būti išrinktas (-a) AB „Kelių priežiūra“ (toliau – Bendrovė) Audito komiteto nariu (-e) bei patvirtinu, kad atitinku Audito komiteto nariui keliamus reikalavimus, įskaitant nepriklausomumo kriterijus. Kandidatuojant į Audito komiteto narius bei atrinkus mano kandidatūrą, sutinku pateikti prašomus dokumentus, patvirtinančius mano atitikimą keliamiems reikalavimams.

Teikdamas (-a) šią deklaraciją patvirtinu, kad:

Žemiau lentelėje kiekvienas patvirtinimas žymimas „X“ šia tvarka: kai kandidatas atitinka patvirtinimą – žymimas langelis „*Taip*“, kai kandidatas neatitinka patvirtinimo, žymimas langelis „*Ne*“.

|  |  |  |
| --- | --- | --- |
| 1. Nepriekaištinga reputacija
 | Taip | Ne |
|  | Teisės aktų nustatyta tvarka man nėra atimta ir nėra apribota teisė eiti audito komiteto nario pareigas ir atlikti toms pareigoms priskirtas funkcijas.  |  |  |
|  | Per pastaruosius 5 metus nebuvau atšauktas iš juridinio asmens organo dėl netinkamo pareigų vykdymo. |  |  |
|  | Nėra aplinkybių, numatytų Lietuvos Respublikos viešųjų ir privačių interesų derinimo valstybinėje tarnyboje įstatymo penktajame skirsnyje, dėl kurių negalėčiau dirbti valstybės valdomos Bendrovės vadovu ar būti kolegialaus organo nariu. |  |  |
|  | Man nėra žinoma kitų reikšmingų aplinkybių, dėl kurių mano reputacija negali būti laikoma nepriekaištinga. |  |  |
| 1. Nepriklausomumas
 | Taip | Ne |
|  | Nesu esamas ar paskutinius 3 metus buvęs Bendrovės darbuotojas. |  |  |
|  | Nesu Bendrovės akcininkui atstovaujantis asmuo.  |  |  |
|  | Negaunu ir per paskutinius vienerius metus nesu gavęs atlygio (bet kurios rūšies išmokų, mokėjimų, pajamų ir panašiai) iš Bendrovės, išskyrus atlygį už veiklą, gautą einant audito komitetą sudariusio kolegialaus organo nario, audito komiteto ar kito komiteto nario pareigas. |  |  |
|  | Neturiu ir per paskutinius vienerius metus neturėjau verslo ryšių su Bendrove nei tiesiogiai, nei kaip turinčio tokių ryšių juridinio asmens dalyvis, kolegialaus valdymo organo narys ar vadovas. *Pastaba:* turinčiu verslo ryšių su Bendrove laikomas fizinis asmuo ar juridinis asmuo, kuris yra prekių arba paslaugų teikėjas (įskaitant finansines, teisines, patariamąsias ir konsultacines paslaugas), klientas ar asmuo, kuris gauna pajamų iš Bendrovės. |  |  |
|  | Nesu ir per paskutinius 3 metus nebuvau Bendrovės finansinių ataskaitų auditą atlikusios audito įmonės dalyviu, kolegialaus valdymo organo nariu, vadovu ar darbuotoju. |  |  |
|  | Nesu ėjęs Bendrovės audito komiteto nario pareigų ilgiau kaip 12 metų. |  |  |
|  | Man nėra žinoma kitų reikšmingų aplinkybių, dėl ko negalėčiau būti laikomas nepriklausomu audito komiteto nariu.  |  |  |
| 3. Kita | Taip  | Ne  |
| 3.1.  | Per paskutinius 5 metus nesu ėjęs Bendrovės vadovo pareigų. |  |  |

Kandidatas \_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_ 20\_\_\_m. \_\_\_\_\_\_\_\_\_\_\_ \_\_\_\_\_ d.

(vardas ir pavardė) (parašas) (data)

Priedas Nr. 2

**KANDIDATO Į AB „KELIŲ PRIEŽIŪRA“ NEPRIKLAUSOMUS AUDITO KOMITETO NARIUS**

**SUTIKIMAS DĖL ASMENS DUOMENŲ TVARKYMO**

1. Aš, **[vardas pavardė]**, sutinku, kad AB „Kelių priežiūra“ gautų ir tvarkytų iki AB „Kelių priežiūra“ Audito komiteto nario paskyrimo ir paskyrimo tikslais šiuos mano, kaip kandidato, pateiktus asmens duomenis:
	1. vardas, pavardė;
	2. asmens kodas;
	3. pašto adresas;
	4. el. pašto adresas;
	5. telefono numeris;
	6. darbo patirtis;
	7. išsilavinimas;
	8. bendravimo įgūdžiai;
	9. atsiliepimai / rekomendacijos apie mane;
	10. kandidato prašyme dalyvauti atrankoje ir sąžiningumo deklaracijoje pateikiami duomenys;
	11. kandidato nepriklausomumo deklaracijoje pateikiami duomenys.
2. Sutinku, kad mano asmens duomenys būtų naudojami AB „Kelių priežiūra“ Audito komiteto nario atrankai, siekiant patikrinti ar aš, kaip kandidatas, atitinku taikomus bendruosius bei specialiuosius reikalavimus.
3. Taip pat sutinku, kad AB „Kelių priežiūra“ pasitelktų tam tikrus duomenų tvarkytojus, kuriems gali būti perduoti mano asmens duomenys. Tokie duomenų tvarkytojai yra: duomenų centrų paslaugas teikiančios įmonės, el. pašto ar kitų informacinių technologijų infrastruktūrų paslaugas teikiančios įmonės, personalo atrankos paslaugas teikiantys asmenys ar kiti paslaugų teikėjai, kurių paslaugos susijusios su mano asmens duomenų saugojimu. Esu informuotas, jog šią atranką vykdo UAB Master Class LT, atsakingas asmuo už dokumentų priėmimą – vadovaujanti partnerė Laura Duksaitė-Iškauskienė, tel. Nr. +370 699 37170, el.p. laura@masterclass.lt.
4. Man yra žinomos mano, kaip duomenų subjekto, teisės, nustatytos Europos parlamento ir tarybos reglamente (ES) 2016/679 2016 m. balandžio 27 d. dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas).

Kandidatas \_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_ 20\_\_\_m. \_\_\_\_\_\_\_\_\_\_\_ \_\_\_\_\_ d.

(vardas ir pavardė) (parašas) (data)

Priedas Nr. 3

**Kandidatų į nepriklausomus audito komiteto narius kvalifikacinių reikalavimų ir kompetencijų matrica**

|  |  |
| --- | --- |
| **Privalomi reikalavimai kandidatams į nepriklausomus Audito komiteto narius** |  |
| Aukštasis universitetinis išsilavinimas  | Privaloma |
| Ne mažesnė kaip 3 (trejų) metų darbo patirtis rizikų valdymo srityje, taip pat tinkama patirtimi yra pripažįstama vadovaujančio darbo patirtis finansinių ataskaitų audito ir/arba vidaus audito srityje, ir/arba bendrovės finansų valdymo srityje | Privaloma |
| **Privalumai**  | **Privalumo patirties vertė** |
| Veiklos rizikos valdymo patirtis  | 10 |
| Darbo patirtis tarptautinėje įmonėje  | 5 |
| **Vertinamos kompetencijos ir jų santykinis svoris** | **Maksimali kompetencijos vertė**  |
| Rizikų valdymo sistemų diegimo išmanymas bei patirtis | 10 |
| Rizikų valdymo proceso integralumo su bendrovės rizikos valdymo politika ir procesais išmanymas bei patirtis | 10 |
| Juridinių asmenų veiklos finansinio planavimo, vykdymo, analizės bei kontrolės patirtis arba vidaus audito patirtis  | 10 |
| Juridinių asmenų organizacijos pokyčių rizikų, kontrolės, prevencijos srityse įgyvendinimo patirtis | 10 |
| Susisiekimo srityje veikiančių įmonių veiklos ir reguliavimo principų išmanymas | 10 |
| Korporatyvinio valdymo (angl. corporate governance) išmanymas | 10 |
| Puikūs lyderystės, komandinio darbo, bendradarbiavimo gebėjimai, komunikabilumas ir raiškus minčių dėstymas | 10 |
| Maksimali galima balų suma | 85 |

1. Lietuvos Respublikos Vyriausybės 2018 m. gegužės 9 d. nutarimu Nr. 447 patvirtinto „Asmenų, pretenduojančių eiti ar einančių pareigas nacionaliniam saugumui užtikrinti svarbiose įmonėse, tikrinimo tvarkos aprašo“ priedas. [↑](#footnote-ref-1)